
Narva Linnavalitsuse 30.05.2007.a. korralduse nr 680-k ja
03.10.2007.a. korralduse nr 1407-k kehtetuks tunnistamine

1. Asjaolud ja menetluse käik

Narva Linnavalitsuse 30.05.2007.a. korraldusega nr 680-k oli kuulutatud välja konkurss Narva Soldino Gümnaasiumi direktori vaba ametikoha  täitmiseks. Konkursi tulemusena kinnitas Narva Linnavalitsus konkursikomisjoni ettepanekul 03.10.2007.a. korraldusega nr 1407-k Narva Soldino Gümnaasiumi direktori ametisse pr Larissa Degel. Konkursikomisjoni otsus oli vaidlustatud kohtus. Tartu Halduskohtu 29.01.2008.a. kohtuotsusega tühistati konkursikomisjoni otsus ja kohustati komisjoni konkursi tulemuste uuele läbivaatamisele. Tartu Ringkonnakohtusse oli esitatud apellatsioonikaebus nimetatud Tartu Halduskohtu otsuse tühistamiseks ja menetluse lõpetamiseks. Tartu Ringkonnakohus oma 06.05.2008.a. otsusega muutis Tartu Halduskohtu 29.01.2008.a. otsust, tühistades selle osas, millega kohustati konkursikomisjoni konkursi tulemuste uuele läbivaatamisele.
Seoses sellega Narva Linnavalitsuse 30.05.2007.a. korraldus nr 680-k „Konkursi väljakuulutamine Narva Soldino Gümnaasiumi direktori vaba ametikoha täitmiseks“ ja 03.10.2007.a. korraldus nr 1407-k „Narva Soldino Gümnaasiumi direktori ametisse kinnitamine“ tuleb tunnistada kehtetuks.
2. Õiguslikud alused

Haldusmenetluse seaduse § 68 lõike 2 alusel haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.
Põhikooli- ja gümnaasiumi seaduse § 39 lõike 4 alusel munitsipaalkooli direktori vaba ametikoha täitmiseks korraldatava konkursi kuulutab välja ja selle läbiviimise korra kehtestab valla- või linnavalitsus. Konkursi võitnud isiku kinnitab direktori ametisse valla- või linnavalitsus.
3. Otsus
3.1 Tunnistada kehtetuks Narva Linnavalitsuse 30.05.2007.a. korraldus nr 680-k „Konkursi väljakuulutamine Narva Soldino Gümnaasiumi direktori vaba ametikoha täitmiseks“.
3.2 Tunnistada kehtetuks Narva Linnavalitsuse 03.10.2007.a. korraldus nr 1407-k „Narva Soldino Gümnaasiumi direktori ametisse kinnitamine“.
4. Rakendussätted 
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

